*Projekts*

**LATVIJAS REPUBLIKAS MINISTRU KABINETS**

2019.gada Rīkojums Nr.

Rīgā (prot. Nr. .§)

**Par Narkotiku lietošanas un izplatības ierobežošanas plānu 2019. – 2020. gadam**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Atbalstīt Narkotiku lietošanas un izplatības ierobežošanas plānu 2019. – 2020.gadam (turpmāk – plāns).
2. Noteikt Iekšlietu ministriju par atbildīgo institūciju plāna īstenošanā un uzdevumu izpildes koordinēšanā.
3. Jautājumu par papildu valsts budžeta līdzekļu piešķiršanu 2020.gadā plānā paredzēto pasākumu nodrošināšanai izskatīt Ministru kabinetā likumprojekta "Par valsts budžetu 2020.gadam" un likumprojekta "Par vidēja termiņa budžeta ietvaru 2020. un 2021. un 2022.gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā un Pārresoru koordinācijas centrā attiecīgu starpnozaru prioritārā pasākuma pieteikumu.
5. Plāna īstenošanā iesaistītajām institūcijām līdz 2021.gada 1.aprīlim atbilstoši kompetencei iesniegt Iekšlietu ministrijā informāciju par plāna uzdevumu izpildi 2019. un 2020.gadā.
6. Iekšlietu ministrijai sagatavot un iekšlietu ministram līdz 2021.gada 1.septembrim iesniegt noteiktā kārtībā Ministru kabinetā informatīvo ziņojumu par plāna izpildi.
7. Noteikt, ka pēc plāna darbības beigām par turpmāko narkotiku lietošanas un izplatības ierobežošanas politikas izstrādi un koordināciju atbildīgā institūcija ir Veselības ministrija.

|  |  |
| --- | --- |
| Ministru prezidents |  Arturs Krišjānis Kariņš |
| Valsts kancelejas direktors  |  Jānis Citskovskis |
| Iesniedzējs:iekšlietu ministrs | Sandis Ģirģens |
| Vīza:valsts sekretārs | Dimitrijs Trofimovs |

A.Zīle-Veisberga, 67219592

Agnese.veisberga@iem.gov.lv